חובת השמירה/פרק ה
בו יבואר, שעל ידי חטא הלשון מתעורר עליו הדין למעלה, ומלאכי השרת מלמדין עליו חובה,  ולהפך כשמדבר טוב על חברו מלמדין עליו זכות למעלה, ועוד כמה עניינים.

הנה מדרך האדם כשיש עליו איזה משפט במלכותא דארעא, הוא משתדל בכל יכולתו לדחות המשפט לזמן אחר, פן בתוך כך ימצא לו זכות לנקות עצמו. ובמלכותא דשמיא גם כן כך הוא, בעידן ריתחא טוב לאדם שלא ייזכר אז שמו למעלה, כי לא לטובה יהיה לו, כי על ידי זה ממילא יזכרו עונותיו ויצא אז חייב בדין של מעלה. וזכר לדבר, מעשה דאלימלך איש נעמי, שכתוב:  . ואמרו חז"ל דלכך הוזכר תחלה בסתמא, משום שרצתה מדת הרחמים להעלים את שמו, שהיה אז רעב כי נתגבר תוקף הדין על הארץ. ולא הניחה מדת הדין, ופרטה את שמו ושם כל ביתו, ונזכרו מעשיהם שהיו לא טובים בעיני ה׳ במה שיצאו מהארץ לחוץ לארץ, ותכף חל עליו העונש ועל ביתו שלא נשארה אלא נעמי, וגם היא נתדלדלה מנכסיה מאוד.

מזה צריך האדם להתבונן, וביותר בעידן ריתחא, שלא יעשה פעולות שיגרמו שייזכר אז שמו למעלה לרעה, כגון בעת שהוא מדבר רע על חברו, וכדאיתא במדרש משלי פרק יא על הפסוק:  , וזה לשונו: 
.

ולהפך אם דרכו לדבר טוב על חברו, וכדאיתא שם על הפסוק:  (שם):
. [כי הקדוש ברוך הוא מחונן למי שמדבר טוב על בניו].

עוד אציע עניין אחד שממנו יוכל האדם להתבונן את גודל השכר לנזהר מעניין קבלת לשון הרע, ובפרט לנזהר מכל חלקי דיבורים האסורים. כתוב בפרשת תבוא:  . ולכאורה הלא זה גופא כתוב בתורה תחילה שישמור מצותיו, והתשלום שמשלם הקדוש ברוך הוא הוא גם כן בעניין שמירת המצות. אלא העניין הוא, כיון שהאדם מתחזק בעצמו לשמור איזה מצות שיש בכחו לקיימן, יעזור לו הקדוש ברוך הוא לבסוף שיזכה לשמור כל המצות, כי כל מצווה ומצווה יש לה עידן בפני עצמו.

[כי באמת הקדוש ברוך הוא כשהוריד נשמתו של האדם לעולם הזה, נתן תחת ידו אוצר רב של תרי״ג עסקים, והוא התורה הקדושה עם התרי״ג מצוות שלה, אלא שהאדם צריך שתהיה לו זכות שכל התרי״ג עניינים יתקיימו על ידו.]

כי צריכים אנו לידע, שכשם שבענייני עולם הזה יש כמה עניינים שהאדם מתעשר על ידם, כן בענייני נצחיות יש כמה חלקי התיקון בידו של הקדוש ברוך הוא, שמי שמצא חן בעיניו, מזמין לו אותם העניינים, וזוכה לעלות במעלה גדולה על ידם. ועניין מציאת החן, תלוי בהתחזקות בקיום התורה בכל לבבו לעשות נחת רוח לפניו יתברך. ולעניין לשון הרע הלא ידוע מה דאיתא במדרש:
.

ומזה יבין כל אדם, אם יהיה זהיר בימי חייו מלקבל לשון הרע, וממילא בוודאי יזהר גם כן מלספר לשון הרע, וכל העניינים האלו הם ממש כמת מצווה כמו שכתב בספר חסידים, בוודאי יזכהו ה׳ יתברך ויזמין לו עניינים עליונים שיהיה שמח בהן בזה ובבא.

ואמרתי שכל זה רמז הכתוב במה שאמר:  , שיש סגולות נחמדות ביד הקדוש ברוך הוא שאין העולם מבינים עליהן, ואמר שזה שומר הקדוש ברוך הוא להנחיל אותם לאוהביו.